Borzavár Községi Önkormányzat Képviselő-testületének
7/2021. (III.4.) határozata
a VÁRA-EMI-2020 pályázatban való részvétel tárgyában
Borzavár Községi Önkormányzat Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Borzavár Község Polgármestere a veszélyhelyzet kihirdetéséről szóló 27/2021. (I.29.) Korm. rendelettel kihirdetett veszélyhelyzetben a következő döntést hozom: 
Borzavár Község Polgármestere
1. mint a 21-30252-1-002-00-13 MEKH kóddal rendelkező 58. sorszámú Borzavár-Porva szennyvízelvezető és -tisztító víziközmű-rendszer Ellátásért felelőse támogatja, hogy a BAKONYKARSZT Víz- és Csatornamű Zrt. az ÉMI Építésügyi Minőségellenőrző Innovációs Nonprofit Kft. által közzétett, a Víziközművek Állami Rekonstrukciós Alapjából nyújtható támogatásra (pályázat kódszáma: VÁRA-ÉMI-2020) pályázatot nyújtson be a víziközmű-rendszerek energiahatékonyságot célzó műszaki fejlesztésére.
2. elfogadja, a sikeres pályázat érdekében szükségesen megkötendő, az előterjesztés 2. melléklete szerinti konzorciumi megállapodás szövegét és azt aláírja.
3. a fejlesztés önrészét az Önkormányzat 2021. évi költségvetéséről szóló 3/2021. (II.26.) önkormányzati rendelet 8. melléklet Csatorna felhalmozási céltartalék terhére biztosítja.

Felelős: 1 - 3. pontok esetében: Dombi László polgármester
Határidő: 1 – 3. pontok esetében: azonnal
K.m.f.

